Rozhodnutie Komisie
zo 4. decembra 1991,
ktorým sa mení a dopĺňa rozhodnutie Rady 82/734/EHS, pokiaľ ide o zoznam zariadení vo Švajčiarsku, schválených pre dovoz čerstvého mäsa do spoločenstva
(92/2/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka a ošípaných a čerstvého mäsa z tretích krajín [1], naposledy zmenenú a doplnenú smernicou 91/497/EHS [2], a najmä na jej články 4 ods. 1 a 18 ods. 1,
so zreteľom na smernicu Rady 77/96/EHS z 21. decembra 1976 o vyšetreniach na trichinely (trichinella spiralis) pri dovoze čerstvého mäsa z ošípaných z tretích krajín [3], naposledy zmenenú a doplnenú smernicou Komisie 89/321/EHS [4], a najmä na jej článok 4,
keďže postup, ktorý sa má dodržiavať pri zmene alebo doplnení zoznamov zariadení schválených v tretích krajinách pre dovoz čerstvého mäsa do spoločenstva, bol stanovený rozhodnutím Komisie 90/13/EHS [5];
keďže zoznam zariadení vo Švajčiarsku, schválených pre dovoz čerstvého mäsa do spoločenstva, bol najskôr stanovený v rozhodnutí Rady 82/734/EHS [6], naposledy zmenenom a doplnenom rozhodnutím Komisie C (91) 1060 z 30. mája 1991 [7];
keďže pri rutinnej inšpekcii podľa článku 5 smernice 72/462/EHS a článku 2 ods. 1 rozhodnutia Komisie 86/474/EHS z 11. septembra 1986 o vykonávaní inšpekcií na mieste, ktoré sa majú uskutočňovať vzhľadom na dovoz hovädzieho dobytka a ošípaných a čerstvého mäsa z nečlenských krajín [8], sa zistilo, že úroveň hygieny niektorých zariadení sa od poslednej inšpekcie zmenila;
keďže zoznam zariadení by sa preto mal zmeniť a doplniť,
PRIJALA TOTO ROZHODNUTIE:
Článok 1
Príloha k rozhodnutiu 82/734/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 4. decembra 1991